અભિમન્યુ મિશ્રા, અમદાવાદઃ યુનેસ્કોએ અમદાવાદને વર્લ્ડ હેરિટેજ સિટી જાહેર કર્યું તેના કેટલાંય સમય પહેલાથી ગુજરાતી ફિલ્મોને કારણે અમદાવાદની પોળોમાં ફરી પ્રાણ ફૂંકાયો હતો. ગુજરાતી ફિલ્મમેકર્સ અમદાવાદની આ સુંદર પોળોને સિલ્વર સ્ક્રીન પર દર્શાવવાનો એક પણ મોકો ચૂકતા નથી. ફિલ્મ શૂટિંગની વાત કરીએ તો મોટાભાગની ગુજરાતી ફિલ્મોમાં પોળ તો જોવા મળે જ છે. પછી તે બે પ્રેમીઓ વચ્ચેની લવસ્ટોરી હોય કે પછી છાપરા પરની ચેઝ હોય. પોળના ઘરો શહેરનું જીવન કેવું હોય તે દર્શાવવા માટે ગુજરાતી ફિલ્મમાં અનિવાર્ય બની ગયા છે. રોન્ગ સાઈડ રાજુ, થઈ જશે, પાસપોર્ટ, ઓ તારી વગેરેમાં પોળ વિસ્તારને સુંદર રીતે કેમેરા પર કંડારવામાં આવ્યો છે.